ไทยพาณิชย์ขึ้นดอกเบี้ย
&nbsp;ธนาคารไทยพาณิชย์ ขึ้นดอกเบี้ยฝากออมทรัพย์-ฝากประจำ 0.12-0.35%,กู้ 0.225-0.350%มีผล14 ม.ค.นี้
13 ม.ค. 2554

ธนาคารไทยพาณิชย์ ขึ้นดอกเบี้ยฝากออมทรัพย์-ฝากประจำ 0.12-0.35%,กู้ 0.225-0.350%มีผล14 ม.ค.นี้ 
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ (SCB) กล่าวว่า ธนาคารได้พิจารณาปรับอัตราดอกเบี้ยทั้งเงินฝากและเงินให้สินเชื่อ โดยเป็นการปรับขึ้นทุกประเภท ทั้งเงินฝากออมทรัพย์ เงินฝากประจำและตั๋วแลกเงิน โดยปรับเพิ่มขึ้น 0.12%-0.35% ต่อปี ตามวงเงินและระยะเวลาการฝาก
สำหรับอัตราดอกเบี้ยเงินให้สินเชื่อได้มีการปรับขึ้นเช่นกันโดยเป็นการปรับขึ้น  0.225-0.350% ต่อปี ตามประเภทของอัตราดอกเบี้ยเงินให้สินเชื่อ ทั้งนี้ มีผลตั้งแต่วันที่ 14 มกราคม 2554 นี้
จากการปรับอัตราดอกเบี้ยดังกล่าว ส่งผลให้ดอกเบี้ยออมทรัพย์ของบุคคลธรรมดา และนิติบุคคล เป็น 0.62% ต่อปี และ 0.50% ต่อปี ตามลำดับ อัตราดอกเบี้ยเงินฝากประจำ 3 เดือน เป็น 1.15-1.40% ต่อปี เงินฝากประจำ 6 เดือนเป็น 1.50-1.625%  ต่อปี  เงินฝากประจำ 12 เดือน เป็น 1.60-1.75% ต่อปี และเงินฝากประจำระยะยาว 24 เดือนปรับเป็น 2.40-2.70%ต่อปี และ 36 เดือน ปรับเป็น  3.00% ต่อปี 
สำหรับอัตราดอกเบี้ยเงินกู้ MLR  ปรับเป็น  6.375%  ต่อปี อัตราดอกเบี้ย MOR  เป็น  6.625% ต่อปี และอัตราดอกเบี้ย MRR เป็น 7.000%  ต่อปีตามลำดับ
"การขึ้นอัตราดอกเบี้ยในครั้งนี้เพื่อตอบรับนโยบายทางการเงินของทางการ" นางกรรณิกา กล่าว 
นอกจากนี้ ธนาคารได้จัดแคมเปญบัญชีเงินฝากประจำ “ได้กับได้" โดยมอบอัตราดอกเบี้ยสูงขึ้นทุก 5 เดือน พร้อมรับสิทธิ์พิเศษถอนเงินช่วงใด ได้รับอัตราดอกเบี้ยช่วงนั้น โดยอัตราดอกเบี้ยสูงสุดอยู่ที่ 4.25% ต่อ